Droogtehulp vir Noord-Kaap verwelkom; 'veel meer nodig' | Maroela Media
'n Gemsbok in die droogtegeteisterde Kleinbegin wat besig is om te vrek van die honger. (Foto: Chris van Beljon)
Die regering se belofte van R30 miljoen staatshulp aan die droogtegeteisterde Noord-Kaap word verwelkom, maar die DA waarsku dit is veels te min om wydverspreide verligting te bring aan dié provinsie waarvan die landboubedryf op sy knieë gebring is.
"Die R30 miljoen, wat minder is as 5% van die minimum bedrag van R612 miljoen wat nodig is vir verligting aan die vyf jaar lange droogte, is ook te min om die gevolglike bedreiging van 62 000 direkte en indirekte werksverliese in die landboubedryf die hoof te bied," het Willie Aucamp, 'n DA-lid van die Noord-Kaapse provinsiale wetgewer, gesê.
"Die DA hoop ook die betroubare koeponstelsel, wat deur klein- en kommersiële boere verkies word, word weer ingespan sodat nie een sent op die gebruik van agente gemors word nie."
Adj.pres. David Mabuza, vergesel deur 'n hoëvlakafvaardiging, het Vrydag 'n oorsigbesoek aan die streek gebring. "Ons glo hy moes dit baie vroeër al gedoen het. Die droogte het duisende boere laat steier, sommige het opgehou boer, kinders is uit die skool gehaal en sommige boere het selfs selfmoord gepleeg. Alle vlakke van regering moes dit as 'n noodgeval hanteer het, nie as 'n nagedagte nie," het Aucamp gesê.
"Ons verwag dat Mabuza, wat oënskynlik onbewus was van die erge graad van die droogte, 'n belangrike les geleer het en sal toesien dat die regering nooit weer die lyding en skade weens natuurrampe sal onderskat nie.
"Ons verwag ook dat premier Zemani Saul sy regering gaan regruk om enige verdere vertragings te voorkom ten einde provinsiale rampe so spoedig moontlik in die staatskoerant te laat afkondig."
Aucamp het gesê hy hoop die regering werk saam met alle betrokkenes om te verseker die hulp bereik diegene wat dit die nodigste het so gou en doeltreffend moontlik.
"Die DA moedig ook die nasionale en provinsiale regerings aan om alle rolspelers in samesprekings oor die droogte te betrek. Die DA was die dryfveer om die droogte tot provinsiale ramp te laat verklaar."
DA-leier Mmusi Maimane het in Julie reeds die noodlottige uitwerking van die droogte en die invloed daarvan op die ekonomie geopper. Die party het ook al 'n petisie begin om die droogte tot ramp te laat verklaar.
"Gegewe ons kommer oor die Noord-Kaapse boere, was ons teleurgesteld om nie saam met Mabuza op die oorsigbesoek genooi te word nie. Ons wil hom ook maan om nie die droogte vir politieke speletjies te misbruik nie.
"Mense se lewe en hul inkomste is op die spel. Dít, asook die spoedige toewysing van geld vir droogteverligting, moet voorrang geniet bo die welstand van politieke partye," het Aucamp gesê.
Hoop dit is nie weer valse hoop deur die regering. Mag hulle dit vinnig deurvoer, die mense is in n verskriklike nood en het hulp nou nodig, nie oor n maand of twee nie
mabusa wat onbeweus was van die droogte se maaltye was in oorvloed, dit is waarom hy nie die droogte raakgesien het nie
hy sit in 'n lekker lugversorgde kantoor en speel op sy rekenaar, om te kyk waar hy iemand kan kry om in te doen
Ou Helen moet liewer leer om te brei en te hekel. Dan moet sy na Robbeneiland verban word om haar laaste jare daar te slyt. Haar kop is so vol muisneste. Sy weet self nie waarvoor sy staan nie. Maar steeds verlang sy na die kalklig. Vat jou net weg, ou Helen. Jou party is lankal op die planke.
ANC lite soek net aandag
Die ANC se kommentaar op die noodsaak van die privaatsektor se betrokkenheid by ekonomiese groei is inderdaad verrassend. Of dit werklik koersveranderend is en of dit blote lippediens aan die internasionale kredietgraderingagentskappe is, sal weldra duidelik word. Nietemin, die omvang van die benarde stand van die land se ekonomie en die noodsaaklikheid van sinvolle remedieërende optrede moes een of ander tyd by die ANC insink. Ongelukkig kan ek nie opgewonde raak oor die politieke wil om werklik gestalte daaraan te gee nie, en nog minder oor die beskikbaarheid van burokratiese vaardighede om betekenisvol saam met die privaatsektor te werk nie.… Lees meer »